# Kim-Jho Gwangsoo

    En aquest nom coreà, el cognom és Kim-Jho.
Kim-Jho Gwangsoo (Seongbuk District, 26 de març de 1965), també conegut com a Peter Kim, és un director de cinema, guionista, productor de cinema i activista dels drets LGBT sud-coreà.

## Primers anys

Kim Gwang-soo va néixer en el districte de Seongbuk, Seül. Era el segon fill de dos fills i dues filles del seu pare, Kim Hyung-jin, que va néixer a Jinnampo (província de Pyongan del Sud), i la seva mare, Jo Jung-yul, Maengsang- gun (província de Pyongan del Sud).

## Educació

Va anar a l'escola primària de Seül Songcheon (서울송천초등학교), després, sense moure's de la ciutat, va anar a l'escola privada d’educació secundària Shinil (신일중학교). En acabar, va estudiar en la Universitat de Corea.

## Carrera professional

Va sortir de l'armari en 2006, i va canviar legalment el seu nom pel de Kim Jho Gwang-soo. Kim-Jho és un dels pocs directors de cinema obertament homosexuals de Corea del Sud i ha participat en la producció de diverses obres de temàtica LGBT.
Va col·laborar amb el director Leesong Hee-il en la producció de la pel·lícula de 2006 Huhoehaji Anha (No Regret, 'Sense remordiments') considerada com "el primer llargmetratge gai real de Corea". En 2008, va dirigir i va escriure el seu primer curtmetratge, Sonyeon, Sonnyeoneul Mannada (Boy Meets Boy, 'Noi coneix noi') així com dues continuacions: Chingusai? (Just Friends?, 'Només amics?') (2009) i LOVE, 100 °C (2010). El seu primer llargmetratge, Du Beon-ui Gyeol-hon-sik-gwa Han Beon-ui Jang-nye-sik (Two Weddings and a Funeral, 'Dues noces i un funeral'), es va estrenar en 2012.
En 2014, es va unir al Partit Verd i exerceix com a president del Comitè Especial de Drets Humans de les Minories.

## Vida personal

Kim Jho va celebrar una cerimònia de noces públiques i no legal amb el distribuïdor de cinema David Kim Seung-hwan (la seva parella des de 2004), a Seül el 7 de setembre de 2013, la primera d'aquest tipus al país que no reconeix els matrimonis entre persones del mateix sexe. Els preparatius de les seves noces i la mateixa cerimònia van ser objecte del documental de Jang Hee-sun de 2015 Mai Peeo Weding (My Fair Wedding).

## Referències

* ↑ «Director reflects on struggles in filmmaking, gay activism». Korea JoongAng Daily, 17-03-2015. [Consulta: 5 abril 2015].
* ↑ «Interview: KIMJHO Kwang-soo, CEO of Generation Blue Films: "I want to create a unique filmography for Generation Blue Films"». Korean Cinema Today, 23-02-2015. [Consulta: 5 abril 2015].
* ↑ 김조광수가 다닐 때는 이름이 '고려고등학교'였다.
* ↑ Yoon, Min-sik. «Openly gay director to marry boyfriend». The Korea Herald, 13-05-2013. [Consulta: 9 febrer 2014].
* ↑ Bertolin, Paolo (6 de febrer de 2007). "Korean Presence Strong at 57th Berlin Film Festival". The Korea Times via Hancinema. Consulta 2010-12-06.
* ↑ Kwaak, Je-yup. «Gay-themed Weddings picks fun over logic». The Korea Times, 15-06-2012. [Consulta: 9 febrer 2014].
* ↑ 입력: 2014.04.03 15:58. «김조광수 감독, 성소수자 분야 녹색당 선거 공약 발표» (en coreà), 03-04-2014. [Consulta: 25 novembre 2021].
* ↑ Chung, Jane. «Gay South Korean film director marries his partner in public». Reuters, 07-09-2013. [Consulta: 9 febrer 2014].
* ↑ «Gay Korean celebrity 'marries' partner». The Korea Herald, 08-09-2013. [Consulta: 9 febrer 2014].
* ↑ Oh, Kyu-wook. «First gay marriage stirs controversy». The Korea Herald, 09-09-2013. [Consulta: 9 febrer 2014].
* ↑ Kim, Jae-won. «Same-sex couple seeks to gain legal status». The Korea Times, 10-12-2013. Arxivat de l'original el 21 febrer 2014. [Consulta: 9 febrer 2014].
* ↑ «My Fair Wedding documents gay marriage with loving touch». The Korea Times, 17-05-2015. [Consulta: 27 maig 2015].